Document ID: 32003D0843

32003D0843
L 321/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 декември 2003 година
за изменение на Решение 92/452/ЕИО по отношение на екипи за събиране на ембриони в САЩ
(нотифицирано под номер C(2003) 4524)
(текст от значение за ЕИП)
(2003/843/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8 от нея;
като има предвид, че:
(1)
Решение 92/452/ЕИО на Комисията от 30 юли 1992 г. относно съставяне на списъци на екипите за събиране на ембриони и екипи за производство на ембриони, одобрени в трети страни за износ за Общността на ембриони от животни от рода на едрия рогат добитък (2), предвижда, че държавите-членки внасят само ембриони от трети страни, в които те са събирани, преработвани и съхранявани от екипи за събиране на ембриони, включени в списъка на горепосоченото решение.
(2)
САЩ са се обърнали с молба за изменения в този списък, като се извършват нови вписвания за тази страна.
(3)
САЩ са предоставили гаранции относно спазването на съответните разпоредби на Директива 89/556/ЕИО и за това, че съответните екипи са официално одобрени за износ към Общността от ветеринарните служби на тази страна.
(4)
Решение 92/452/ЕИО следва съответно да се измени.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО се изменя в съответствие с приложението към настоящото решение.
Член 2
Настоящото решение влиза в сила от 9 декември 2003 г.
Член 3
Адресати на настоящото решение са държавите-членки.
Съставено в Брюксел на 5 декември 2003 година.

Labels: 0
3
18
6